Fondation Josy-Barthel
D'Fondation Josy-Barthel bitt engersäits jonken talentéierte Sportler eng finanziell Ënnerstëtzung un, fir kënnen nieft dem Kompetitiounssport ze studéieren oder sech weiderzebilden, anerersäits ënnerstëtzt si eeler Sportler, fir nom Ofschloss vun hirer sportlecher Carrière nees an d'Beruffsliewen zeréckzefannen oder sech iwwer Weiderbildung dorop virzebereeden.

D'Stëftung ass nom bekannte Lëtzebuerger Sportler a Politiker Josy Barthel (1927-1992) genannt. Si gouf de 16. Juni 1995 vum Comité olympique et sportif luxembourgeois (C.O.S.L.) a vun der Madame Fernande Barthel-Senninger gegrënnt. Si huet hire Sëtz um Sëtz vum C.O.S.L. an der Stad Lëtzebuerg.

Literatur 
 Anonym, 1995. Fondation Josy Barthel. 8 S. Luxembourg: C.O.S.L.

Associatiounen a Fondatiounen ouni Gewënnzweck